Василий Жуковски
Песен

Превод от руски: Любен Любенов, —

chitanka.info

Когато моя бе, за мене в наслаждения

като вълшебен сън течеше всеки ден.

Но ме забрави ти — това бе привидение!

Ах! Твоята любов бе щастие за мен!

Когато моя бе, с похвали ме прехласна

и пеех радостно, от тебе вдъхновен.

Но ме разлюби ти и моят дар угасна!

Ах! Твоята любов скъп гений бе за мен!

Когато моя бе, в обителта свещена

на нищетата аз поднасях дар смирен.

Но ме забрави ти, безмилостна, студена!

Ах! Твоята любов бе щедър дар за мен!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.